Kapakka-keksinnöitä
”Maako pyörii? Elä puhu!” –
 Tiuskas Tommi Tahvollen –
 ”Herrain hourupäisten huhu,
 Jot’en usko koskaan, en!
 Maa jos pyöris, kaatuis kaivot,
 Järvet, lammit, mit’on vaan;
 Pyöriköhön herrain aivot,
 Pysyköön maa paikallaan!”

 Tahvo tähän: ”Oikein, serkku,
 Perätön se juttu lie:
 Poishan syöksyis tuokin herkku
 Sarkoistamme, lempo vie!
 Pohjaan veikko! Anna mennä!
 Erhetyksen anteeks suo!
 Passarpoika, juokse, lennä,
 Täysi pullo tänne tuo!”

 Nyt nää tiedemiehet tarkat
 Nauroit muille kuollakseen;
 Välin täyteltihin sarkat,
 Välin pantiin pohjilleen.
 ”Maa ei liiku!” saatiin summa;
 Lähtö viimein tehtihin;
 Silloin maa – voi ihme, kumma –
 Pyörimässä nähtihin!

O[lli]. W[uo]r[ine]n.

Lähde: Ilmarinen 5.1.1876.

Olli Wuorinen
Runot
Ilmarinen
1876